U-I-97/08
Natisni
Opravilna št.:
U-I-97/08
Datum odločitve:
28. 1. 2009
ECLI:
ECLI:SI:USRS:2009:U.I.97.08
Akt:
Kazenski zakonik (Uradni list RS, št. 95/04 – ur. p. b.) (KZ)
Zakon o kazenskem postopku (Uradni list RS, št. 32/07 – ur. p. b.) (ZKP)
Izrek:
Pobudi za oceno ustavnosti Kazenskega zakonika (Uradni list RS, št. 95/04 – ur. p. b.) in Zakona o kazenskem postopku (Uradni list RS, št. 32/07 – ur. p. b.) se zavržeta.
Evidenčni stavek:
Pobudnik nima pravnega interesa, če ne izkaže, da izpodbijane določbe neposredno posegajo v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Darja Eržen, Zgornje Jezersko
Datum vloge:
14. 4. 2008
Vrsta odločitve:
sklep
Vrsta rešitve:
zavrženje
Dokument:
US28565
Dokument v PDF obliki:
U-I-97-08.pdf
79 KB
Prenesite datoteko
U-I-97/08-8
28. 1. 2009
SKLEP
Ustavno sodišče je v postopku za oceno ustavnosti, začetem na pobudo Darje Eržen, Zgornje Jezersko, ki jo zastopa Darja Roblek, odvetnica v Kranju, in Stojana Auerja, Maribor, na seji 28. januarja 2009
sklenilo:
Pobudi za oceno ustavnosti Kazenskega zakonika (Uradni list RS, št. 95/04 – ur. p. b.) in Zakona o kazenskem postopku (Uradni list RS, št. 32/07 – ur. p. b.) se zavržeta.
Obrazložitev
1. Pobudnica in pobudnik izpodbijata 112. člen Kazenskega zakonika (v nadaljevanju KZ) in 428. člen Zakona o kazenskem postopku (v nadaljevanju ZKP) oziroma oba zakona v celoti, ker naj bi vsebovala neustavno pravno praznino. Zatrjujeta, da sta zakona v neskladju z 2., s 14. in z 22. členom Ustave. Pobudnik zatrjuje še neskladje s 23. členom Ustave. Navajata, da je po razveljavitvi pravnomočnih obsodilnih sodb v postopku z zahtevo za varstvo zakonitosti zoper njiju ponovno v teku kazenski postopek kljub temu, da je po razveljavitvi obsodilne sodbe nastopilo absolutno zastaranje kazenskega pregona.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnica in pobudnik sta pravni interes za odločitev o pobudi utemeljevala s kazenskim postopkom, ki po razveljavitvi pravnomočne sodbe zoper njiju ponovno teče. Vendar kazenska postopka, ki sta zoper pobudnico in pobudnika v času vložitve pobud ponovno tekla, zoper njiju ne tečeta več.[1] Pobudnica in pobudnik že zato ne izkazujeta več, da izpodbijane določbe neposredno posegajo v njun pravni položaj, s tem pa ne izkazujeta pravnega interesa za odločitev o pobudi. Zato je moralo Ustavno sodišče pobudi zavreči.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik
zanj
dr. Ciril Ribičič
Podpredsednik
Opomba:
[1]Po podatkih Okrožnega sodišča v Mariboru z dne 14. 3. 2008 je bil ponovno začeti kazenski postopek zoper pobudnika pravnomočno ustavljen s sklepom istega sodišča št. K 88/2006 z dne 14. 9. 2007 v zvezi s sklepom Višjega sodišča v Mariboru št. I Kp 681/2007 z dne 15. 2. 2008. Po podatkih Okrožnega sodišča v Kranju z dne 4. 12. 2008 pa je bila s sodbo Višjega sodišča v Ljubljani št. I Kp 805/2008 z dne 15. 10. 2008 v ponovljenem kazenskem postopku izdana obsodilna sodba spremenjena tako, da je bila obtožba zoper pobudnico zavrnjena.